Page:Dialogues, Intended to Facilitate the Acquiring of the Bengali Language.djvu/39



ওহে ফলানা আইস তুমি কি ব্যবসায় কর।

মুই কৃষি কায করি আর কি।

তোমার কত ভূমি ও কত মালগুজারি লাগে।

মহাশয় আমার মালগুজারি পঞ্চাশ টাকা বৎসর আমি আন্দাজ করি যে ভূমি বিঘা চল্লিশেক হইতে পারে।

আপনার ভূমির কথা কি ঠিক কহিতে পারিস না।

তা কেমন করিয়া কহিমু গ্রামের মণ্ডল বলিতে পারেন।

ভাল। সকল উঠিলে কি২ ফসল পাও।

বৈশাখ মাসে যদি বৃষ্টি হয় তবে ভাদুই ধান্য ও নীল ও পাট বুনি।

তারপর আষাঢ় ও শ্রাবণে হেমত ধান্য রুপি ও তারপর কার্ত্তিক মাসে গোম ও যব ও কলাই ফেলি।

এখানে আখের ক্ষেত নাই।

এখানে কেহ চিনির কারখানা করে না কিন্তু কেহ২ দুই এক বিঘা গুড়ের কারণ করিয়া থাকে। আক্ষের ক্ষেতের বড় খরচ।

তোমার কত হল বলদ।

আমার এক বড় সুন্দর বলদ মরিয়াছে তা নইলে মোর ছয় হল হইত।

ছয় হলেতে তোমার সকল ভূইর চাস উঠে।

এক২ হলেতে দুই বলদ ও যদি বাতাল থাকে তবে তাহাতে ছয় বিঘায় সুন্দর চাস হয় ও মেহনত করিলে কিছু বেসি।

বুঝি নীল ক্ষেতেতে বড় লাভ।